# אגריסי

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

ממלכת אגריסי (בגאורגית: ეგრისის სამეფო) ידועה ביוון העתיקה וברומא כ"לַזיכּה", והפרסים קראו לה לַזיסטַן, הייתה ממלכה בחלק המערבי של גאורגיה, ששיגשגה בתקופה שבין המאה השישית לפנה"ס למאה השביעית. היא כיסתה את השטח של ממלכת קולכיס לשעבר, ושיטחה של אבחזיה כיום.

בשנת 302 לפנה"ס חלק נכבד מממלכת קולכיס מסופחת לממלכת איבריה, שנוסדה זה לא מכבר. אבל רק לזמן קצר. היא נפרדה ממנה והתפרקה למספר נסיכויות קטנות, ששמרו על עצמאותן עד לכיבוש של פונטוס, בשנת 101 לפנה"ס. בשנת 83 לפנה"ס מדכאת פונטוס מרד בקולכיס, ונותן אותה לבנו מיתרידטס כרסטוס, שתוך זמן קצר מבצע הוצאות להורג של הוגי המזימה כנגד אביו. במהלך מלחמת מיתרידטס השלישית (74 לפנה"ס-65 לפנה"ס), פונטוס ממנה נסיך אחר, מכריס, להיות שליט קולכיס. בשנים 65 לפנה"ס - 63 לפנה"ס ממנה הגנרל הרומאי פומפיוס, מנהיג בובה שישב על כס המלכות בקולכיס. בשנת 63 לפנה"ס נכבשה קולכיס שוב על ידי פונטוס, והם נשארו שליטיה עד לשנת 63. משנת 63 ועד למאה ה-4 היא הייתה חלק מפרובינציה הרומאית גאלאטיה. בסביבות שנת 130, ממלכות קטנות (מצ'לונס, הניוצ'י, לאזיכּא, אפסיליה, אבסגיה וסניגיה), כבשו מחוז בממלכה. ובמהלך המאה ה-3 ועד למאה ה-4, רוב השטח היה תחת השליטה של המלך הלאזכי, ומכאן גם השם היווני. במהלך המאה הרביעית מכריזה אגריסי על עצמאותה.

הנצרות החלה להופיע בתחילת המאה ה-1. בנקודה מסוימת, בתחילת המאה הרביעית, נוסדה הבישופות האיפרכית (בישופות של הכנסייה הנוצרית המזרחית) או הבישופות ביצ'וינתה (ბიჭვინთა), בממלכת אגריסי. בשנת 325 בועידת ניקיאה השתתף הבישוף של ביצ'וינתה, סטאטופילוס. קתדרלת ביצ'וינתה, מהמאה ה-5, הינה אחת מהמונומנטים העתיקים של הארכיטקטורה הנוצרית הגאורגית. המלך הנוצרי הראשון של אגריסי היה גובזה ה-1, ובשנת 523 הוכרזה הנצרות כדת הרישמית בממלכת אגריסי.

בשנים 542-562 התחוללה המלחמה הלזית, בין האימפריה הביזנטית לבין האימפריה הפרסית-הסאסאנית, על השליטה באגריסי. הפסקת האש בשנת 557 סיימה את העויינות הממשית.

בשנים 541-555, מלך, גובזה ה-2, שצידד בביזנטים ואף נרצח על ידם. בשנים 555- 561, מלך, צתס אחיו של גובזה ה-2, צידד אף הוא בביזנטים, ואף עזר להם לגרש את הפרסים. ובשנת 562 הוכרז שלום בין הזינטים לאגריסי, אך הביזנטים מבטלים את עצמאות הממלכה ממנה נהנתה קודם.

עם נפילת האימפריה הסאסאנית, בשנת 651, האימפריה המוסלמית פלשה לאגריסי, אך בגלל כוחה של האימפריה הביזנטית באותה תקופה הערבים לא הצליחו להיאחז בה, כי היא הייתה בת-חסותה של הביזנטים. במאה ה-8 אגריסי פעלה רבות להשגת עצמאות מאימפריה הביזנטית, מה שמאוד החליש אותה. באותה תקופה גם פטרוניהם הביזנטים נחלשו. בת-חסות אחרת של האימפריה הביזנטית - נסיכות אבחזיה - ניצל זאת להכרזת עצמאותה. ב-786 אבחזיה העצמאית נעזרה בכוזרים וכבשה את אגריסי מידי הביזנטים. האבחזים הפכו את בירתה של אגריסי - כותאיסי - לבירתם וקראו לממלכה המערב-הגאורגית שלהם ממלכת האבחזים. ב-975 ממלכה זו הצטרפה לממלכה הגאורגית המאוחדת.

## [עריכה] קישורים חיצוניים

- ההסטוריה של מזרח גאורגיה, באנגלית

מקור: http://he.wikipedia.org../../../%D7%90/%D7%92/%D7%A8/%D7%90%D7%92%D7%A8%D7%99%D7%A1%D7%99.html

קטגוריות: גאורגיה: היסטוריה | האימפריה הביזנטית | אבחזיה

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- Català
- ქართული
- Nederlands
- Suomi
- Türkçe